Consiliul Județean Sălaj, Centrul de Cultura si Arta al Judetului Salaj, Asociația Foto Club Varadinum Oradea și Asociația de Dezvoltare Intercomunitară Țara Silvaniei organizează, în perioada 24-31 mai, tabăra internațională de fotografie “Sălaj. Frumusețe, Tradiție, Poveste”.
Aflat la a șaptea ediție, evenimentul aduce în județul nostru fotografi de talie internațională din Belgia, Franța, Italia, Israel, Sri Lanka și România, care vor surprinde prin obiectivele aparatelor foto frumusețile județului Sălaj, de la peisaje pitorești și rezervații naturale, la muzee, monumente istorice, tradiții, producători și meșteșugari locali.
Tabăra are ca scop promovarea județului Sălaj prin prezentarea zonelor etnografice, geografice și culturale, ce au potențial în atragerea turiștilor.